Transxəzər nəqliyyat marşrutu

Transxəzər Beynəlxalq Nəqliyyat Marşrutu (Trans-Caspian International Transport Route) və ya Orta Dəhliz (Middle Corridor) — Çin, Qazaxıstan, Xəzər dənizi akvatoriyası, Azərbaycan, Gürcüstan və daha sonra Türkiyə və Avropa ölkələrinə keçən beynəlxalq nəqliyyat dəhlizi. Marşrut həmçinin Böyük İpək Yolunun müasir reallıqlarda dirçəlişi olan “Kəmər və Yol” beynəlxalq layihəsini inkişaf etdirir.

 Xüsusiyyətləri 
Marşrut: Çin (Lianyunqanq limanından Sian vasitəsilə Urumçiyə) - Qazaxıstan (Qorqos və Dostıq quru limanlarından Aktau və Kurık limanlarına) - Azərbaycan (Ələt limanı) - Gürcüstan (Tbilisi). Tiflisdən sonra marşrut Gürcüstanın Poti limanına və Qara dəniz vasitəsilə Avropanın dərinliklərinə, yaxud Tbilisidən BTQ ilə Türkiyəyə (Qars, İzmit, Mersin, Çerkezköy) davam edərək Avropa ölkələrinə  çata bilər.

Marşrut boyu konteyner daşımaları həyata keçirilir. Dəmir yolu və dəniz nəqliyyatından (Xəzər dənizi ilə) istifadə olunur.

Ötürmə qabiliyyəti ildə 10 milyon ton yük, o cümlədən 200 min konteynerə qədərdir.

Qatarlar həftədə üç dəfə yola düşür. Quru hissədə orta səyahət müddəti 12-15 gündür. Altınkol stansiyasından Abşerona (Bakı) - 9 gün, Poti və ya Batumiyə - 12 gün, Konstansaya - 22 gün.

 Fəaliyyət 
Orta dəhliz 2017-ci ildə fəaliyyətə başlayıb. 

2021-ci ildən neft-kimya məhsulları, qara və əlvan metallar, kömür, ferroərintilər və kənd təsərrüfatı məhsullarını nəql edir. Yüklərin konteyner daşınması həyata keçirilir.
+Nəqliyyat statistikası il min TEU konteyner milyon ton 2017  9.0 1.3 2018  15.2 1.0 2019  26.0 0.8 2020  21.0 0.8 2021  25.2 0.6 2022  33.6 1.5 2023  20.2 2.7 2024  56.5 3.3
2022-ci ildən, Rusiyanın Ukraynaya hücumu və daha sonra Qırmızı dənizdə husilərin hücumları nəticəsində ticarət yollarının pozulmasından sonra marşrutun performansı yüksəlib.

2023-cü ilin oktyabrında Tbilisidə keçirilən İpək Yolu forumunda Gürcüstan, Qazaxıstan və Azərbaycan Çindən Avropaya və Türkiyəyə tranzit daşımaların səmərəliliyini artırmaq üçün nəzərdə tutulmuş Middle Corridor Multimodal Ltd adlı vahid birgə dəmir yolu şirkətinin yaradılması haqqında saziş imzalayıblar. Birgə şirkət müştərilər üçün bir pəncərədən xidmət göstərməyə imkan verir və yüklərin çatdırılma müddətlərinə zəmanət verir.

 İstinadlar 

Kateqoriya:XXI əsrdə beynəlxalq müqavilələr
Kateqoriya:Beynəlxalq müqavilələr